Diari Oficial de la Generalitat Valenciana


Sumari del DOGV 8499, del 05-03-2019 (2019/2123)

Extracte de la Resolució de 20 de febrer de 2019, del president de l'Institut Valencià de Competitivitat Empresarial (IVACE), per la qual es convoquen ajudes en matèria d'eficiència energètica en la indústria i en els edificis del sector terciari, amb càrrec al pressupost de l'exercici 2019, amb cofinançament de la Unió Europea a través del Fons Europeu de Desenvolupament Regional.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8499

Data del DOGV
:   05-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2123


Data del document
:   20-02-2019

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 20 de febrer de 2019, del president de l'Institut Valencià de Competitivitat Empresarial (IVACE), per la qual es convoquen ajudes en matèria d'eficiència energètica en la indústria i en els edificis del sector terciari, amb càrrec al pressupost de l'exercici 2019, amb cofinançament de la Unió Europea a través del Fons Europeu de Desenvolupament Regional. [2019/2123]  
  
BDNS (identif.): 442093.  
De conformitat amb el que preveu l'article 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
i en la pàgina web de l'IVACE:  
http://www.ivace.es  
  
Primer. Entitats beneficiàries  
Qualsevol empresa o entitat, de naturalesa pública o privada, incloent-hi les agrupacions sense personalitat jurídica i les comunitats de béns, depenent del que estableix l'annex per a cada programa i actuació objecte de suport i sempre que complisca els requisits en aquests previstos.  
No podran ser beneficiàries les empreses de serveis energètics, entesa com a empresa de serveis energètics (ESE), tota aquella persona jurídica que proporcione serveis energètics en les instal·lacions o locals d'un usuari i afronte un cert grau de risc econòmic al fer-ho.  
  
  
Segon. Objecte  
Ajudes en matèria d'estalvi i eficiència energètica en la indústria i els edificis del sector terciari, inclòs el foment de les auditories i els sistemes de gestió energètica. Les actuacions arreplegades en la convocatòria s'encaminen a complir els compromisos internacionals en matèria d'estalvi, diversificació energètica i respecte al medi ambient.  
  
Les actuacions objecte de suport podran ser les següents:  
- Inversions en mesures d'estalvi d'energia en la indústria.  
- Millora de l'eficiència energètica de les instal·lacions tèrmiques dels edificis existents.  
- Millora de l'eficiència energètica de les instal·lacions d'il·luminació interior en els edificis existents.  
- Auditories i implantació de sistemes de gestió energètica.  
  
Tercer. Bases reguladores  
Ordre 9/2017, de 5 de maig, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes per l'Institut Valencià de Competitivitat Empresarial (IVACE) en matèria d'estalvi i eficiència energètica, publicades en el DOGV número 8035, de 9 de maig de 2017.  
  
  
Quart. Quantia  
L'import total de la convocatòria serà de 3.000.000 euros i comptarà amb finançament del Fons Europeu de Desenvolupament Regional (FEDER) en un percentatge del 50 a % través del Programa Operatiu FEDER de la Comunitat Valenciana vigent per al període 2014 2020.  
Les ajudes tenen la consideració de subvenció, sent el percentatge màxim d'ajuda a aplicar sobre el cost subvencionable del projecte l'establit en cada cas en l'annex de la convocatòria.  
  
Cinqué. Termini de presentació de les sol·licituds  
El termini de presentació de sol·licituds s'iniciarà l'endemà de la publicació del present extracte en el Diari Oficial de la Generalitat Valenciana (DOGV) i finalitzarà el 16 d'abril de 2019 a les 23:59.59 hores.  
  
  
Sisé. Altres dades  
1. Sol·licituds: per via telemàtica d'acord al model normalitzat disponible en la pàgina web http://www.ivace.es.  
2. Documentació: la prevista en l'article 7 de la convocatòria.  
3. El projecte objecte de subvenció haurà de trobar-se dins del territori de la Comunitat Valenciana.  
4. Perquè un projecte puga ser aprovat, haurà de tindre una puntuació mínima de 30 punts.  
5. Forma de justificació: en els termes que preveu l¿article 11 de la convocatòria. Els projectes hauran d'iniciar-se després de la data de presentació de la sol·licitud de l'ajuda, de manera que els justificants de gasto i pagament deuran de ser de data posterior a la mateixa.  
  
6. Termini màxim de justificació: 28 de maig de 2020, llevat que per circumstàncies concurrents es determine un termini distint en la resolució de concessió de l'ajuda. En el cas d'inversions en mesures d'estalvi d'energia en la indústria, aquelles que es realitzen per a aconseguir la reducció de gasos d'efecte d'hivernacle procedents d'activitats enumerades en l'annex I de la Directiva 2003/87/CE, tindran de termini per a acreditar la realització de l'actuació objecte de subvenció amb data límit el 19 de desembre de 2019.  
  
València, 20 de febrer de 2019.- El president de l'IVACE: Rafael Climent González.